Document ID: 32005D0234

KOMISIJAS LĒMUMS
(2005. gada 14. marts),
ar ko groza II pielikumu Padomes Lēmumam 79/542/EEK attiecībā uz svaigas gaļas importu no Argentīnas
(izziņots ar dokumenta numuru K(2005) 602)
(Dokuments attiecas uz EEZ)
(2005/234/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par sanitārās un veterinārās pārbaudes jautājumiem, importējot liellopus, aitas, kazas, cūkas un svaigu gaļu vai gaļas produktus no trešām valstīm (1), un jo īpaši tās 3. panta 1. punkta otro daļu un 16. panta 1. punktu,
ņemot vērā Padomes 2002. gada 16. decembra Direktīvu 2002/99/EK, ar ko paredz veterinārsanitāros noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (2), un jo īpaši tās 8. panta 1. un 4. punktu,
tā kā:
(1)
Padomes 1979. gada 21. decembra Lēmuma 79/542/EEK, ar ko izveido sarakstu ar trešām valstīm vai to daļām, no kurām Kopienā var ievest dažus dzīvus dzīvniekus un to svaigu gaļu un šai ievešanai nosaka dzīvnieku un sabiedrības veselības nosacījumus un veterinārās sertifikācijas nosacījumus (3) II pielikuma 1. daļā noteikts trešu valstu un to daļu saraksts, no kurām dalībvalstis var ievest dažus dzīvus dzīvniekus un to svaigu gaļu.
(2)
Pēc mutes un nagu sērgas (MNS) uzliesmojuma 2003. gada septembrī Argentīnas provincē Salta, kas atrodas valsts ziemeļos netālu no robežas ar Paragvaju, Komisijas 1993. gada 10. jūnija Lēmums 93/402/EEK par veterinārsanitārajām prasībām un veterināro sertifikāciju attiecībā uz svaigas gaļas importu no Dienvidamerikas valstīm (4) tika grozīts ar Lēmumu 2003/658/EK (5) un 2003/758/EK (6), lai pārtrauktu atkaulotas un nogatavinātas liellopu gaļas ievešanu no Argentīnas provincēm Salta, Jujuy, Chaco un Formosa. Lēmums 93/402/EEK ir atcelts ar Lēmumu 2004/212/EK (7) un tā noteikumi iekļauti Lēmumā 79/542/EEK.
(3)
Slimības uzliesmojums ir likvidēts pirms vairāk nekā 12 mēnešiem, un jauni tās uzliesmojumi Argentīnas teritorijā nav bijuši. Tāpat 2004. gadā veiktās pārbaudes liecina, ka Argentīnā uzlabojusies gan dzīvnieku veselības, gan sabiedrības veselības situācija.
(4)
Komisija lūdza Argentīnu nodrošināt buferzonu gar savām robežām ar Bolīviju un Paragvaju, lai novērstu MNS ievešanas risku. Argentīna ierosināja gar savu robežu ar šīm valstīm izveidot 25 kilometru platu zonu (“buferzonu”). Komisija tagad ir saņēmusi sīki izstrādātas kartes un informāciju, jo īpaši attiecībā uz buferzonā spēkā esošajiem kontroles pasākumiem. Jāaizliedz tādu sugu dzīvnieku, kas var saslimt ar MNS, svaigas gaļas ievešana Kopienā no buferzonas.
(5)
Tādēļ ir pieļaujams, ka atjauno atkaulotas un nogatavinātas svaigas liellopu gaļas ievešanu no Salta, Jujuy, Chaco un Formosa provincēm, izņemot buferzonu.
(6)
Lēmums 79/542/EEK ir grozīts ar Lēmumu 2004/212/EK, lai, cita starpā, no tā piemērošanas jomas izslēgtu gaļas produktus. Tādēļ ieteicams tā 1. pantā svītrot kļūdaino atsauci uz gaļas produktiem.
(7)
Attiecīgi jāgroza Lēmuma 79/542/EEK 1. pants un II pielikuma 1. daļa.
(8)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 79/542/EEK 1. pantā svītro vārdus “un gaļas produkti”.
2. pants
Lēmuma 79/542/EEK pielikuma II pielikuma 1. daļu aizstāj ar šā lēmuma pielikuma tekstu.
3. pants
Šo lēmumu piemēro no 2005. gada 18. marta.
4. pants
Šis lēmums ir adresēts dalībvalstīm.
Briselē, 2005. gada 14. martā

Labels: 3
17
18
6